<classify> Aliyekuwa Mkurugenzi wa Mipango, Ufuatiliaji na Tathmini wa Taasisi ya Kuzuia na Kupambana na Rushwa Takukuru, Kulthum Mansoor amefikishwa katika Mahakama ya Hakimu Mkazi Kisutu jijini Dar es Salaam akikabiliwa na makosa nane ikiwa ni pamoja na utakatishaji wa fedha wa shilingi bilioni 1.4.Mansoor alikamatwa jana Machi 28, na kupelekwa kituo cha polisi cha Oysterbay kufuatia tuhuma hizo.Kumekuwa na malalamiko kuwa mtendaji huyu amekuwa akiwadhulumu viwanja wafanyakazi wa taasisi hiyo.Amefikishwa mahakamani hapo ikiwa ni siku mbili baada ya Rais Magufuli alipoutaka uongozi wa Takukuru kueleza wamefikia wapi kuhusu mtumishi wao ambaye amekuwa akilalamikiwa na wafanyakazi kwa kuwauzia viwanja hewa watumishi wenzake.Rais Magufuli alihoji suala hilo alipokuwa akizungumza Ikulu jana baada ya kumuapisha Balozi wa Tanzania nchini Cuba, Valentino Mlowola pamoja na kupokea ripoti ya Takukuru.  <topic>: KITAIFA 